stanford-oval/wikipedia huggingface dataset:
שבעה
בתרבות

הסרט שבעה בבימויים של שלומי ורונית אלקבץ, מראה משפחה יהודית-מרוקאית היושבת שבעה על בן המשפחה. בסרט זה נראים חלק ממנהגי השבעה מלבד ניחום האבלים שלא מוצג בה.
הסרט ההוליוודי מכאן אני ממשיך (אנ'), מציג משפחה אמריקאית מתבוללת היושבת שבעה לבקשתו של אביהם המנוח.
הפרק הראשון של העונה השנייה של סדרת הדרמה הכול דבש, מציגה את השבעה שהייתה לישראל פוליאקוב.
הערות שוליים

↑  ספר בראשית, פרק נ', פסוק י'
↑  ספר איוב, פרק ב', פסוק י"ג
↑  שולחן ערוך, יורה דעה, סימן שע"ה, סעיף א'
↑  שולחן ערוך, יורה דעה, סימן שע"ה, סעיף א'. וראו שם לגבי כמה תנאים לדין זה.
↑  גם כאן, מניין הימים מתחיל מתחילת היום, אף אם השמועה הייתה בסופו
↑  שולחן ערוך, יורה דעה, סימן שצ"ט, סעיף א'
↑  ראו יחיאל מיכל טוקצ'ינסקי, גשר החיים, חלק א', ירושלים: סיוון תש"ז, עמוד קס"ד
↑  משנה תורה לרמב"ם, ספר שופטים, הלכות אבל, פרק ז', הלכה ב'. וראו עוד בשיעורו של הרב עובדיה יוסף.
| מצוות ומנהגים יהודיים |
| --- | --- | --- |
| ערכים כלליים | הלכה • עשרת הדיברות • תרי"ג מצוות • שבע מצוות דרבנן • שבע מצוות בני נח • רשימות: מצוות הנהוגות בזמן הזה • מצוות שאינן נוהגות בזמן הזה |  |
| סדר היום | נטילת ידיים • ציצית • תפילין • קריאת שמע • תפילה • תלמוד תורה • ברכת המזון |  |
| הלוח העברי | קידוש החודש • עיבור השנה • שבת • ראש חודש • חגי ישראל ומועדיו • שמיטה • שנת היובל |  |
| מצוות שבין אדם לחברו | ואהבת לרעך כמוך • צדקה • גמילות חסדים • לשון הרע • והדרת פני זקן • אונאת דברים • משפט עברי |  |
| מצוות התלויות בארץ | מצוות יישוב ארץ ישראל • מתנות כהונה • מתנות עניים • איסור ערלה • שמיטה • שנת היובל |  |
| איסור והיתר | כשרות • בשר בחלב • שחיטה • טרפה • איסור אכילת חלב • יין נסך • חמץ |  |
| תשמיש קדושה ותשמיש מצווה | ספר תורה • תפילין • מזוזה • סידור • ציצית • שופר • לולב • מצה • כיפה |  |
| בית המקדש | מצוות בניין בית המקדש • כהן • קורבן • עלייה לרגל • טומאה וטהרה • רשימת מצוות בית המקדש |  |
| משפחה | ברית מילה (או הטפת דם ברית) • פדיון הבן • זבד הבת • בת מצווה • בר מצווה • חופה וקידושין • טהרת המשפחה • מעמד האישה ביהדות • צניעות  • כיבוד אב ואם |  |
| מוות | אבלות • אנינות • הלוויה • קריעה • קדיש • קבורה • סעודת הבראה • שבעה • יום השנה • אזכרה • נר נשמה • הזכרת נשמות • חברה קדישא |  |
| --- | --- |
בקרת זהויות :  NLI: 987007530227505171  LCCN: sh95000538 
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
נכה צה"ל

קבוצה של נכי ופצועי צה"ל צופה במצעד יום העצמאות, בחיפה, 1949
נכה צה"ל הוא אדם שנפצע או חלה במהלך ועקב שירותו בכוחות הביטחון.
בחלק נכבד מהמקרים, הכרה בנכות זו מאפשרת לנפגעים לקבל פיצויים כספיים מהמדינה וסיוע בשיקום.
הנכות יכולה להיות פיזית, נפשית, או משולבת. נכון ל-31.12.20, משרד הביטחון דיווח על כ-111,000 נפגעי שירות כוחות הביטחון שהוכרו על ידי אגף השיקום. מתוכם 57,065 מטופלים באגף. כ-90% מהנפגעים שירתו בצה"ל והשאר ביתר כוחות הביטחון (משטרה, שב"ס, שב"כ וכדומה).
חוק הנכים

מעמדו של נכה צה"ל נקבע בחוק הנכים (תגמולים ושיקום), התשי"ט-1959 (נוסח משולב), על פיו "נכות" פירושה איבוד הכושר לפעול פעולה גופנית, נפשית או שכלית, או פחיתת כושר זה כתוצאה מחבלה, מחלה או החמרת מחלה. יוכר כנכה רק מי שלקה בנכות בעת שירותו ועקב שירות זה.
שלושה תנאים בסיסיים להכרה בנכות:
שייכות לקבוצת האוכלוסייה הרשאית לתבוע הכרה לפי החוק.
המבקש לקה ב"נכות" כפי שהיא מוגדרת בחוק.
קיים "קשר סיבתי" בין נכותו של המבקש לבין שירותו הצבאי והנכות ארעה "תוך ועקב השירות" הצבאי.
עמידתו של אדם בשלושת התנאים העיקריים הללו היא המפתח להכרתו כנכה. ראשית יש לבדוק אם המבקש רשאי להגיש בקשה לפי החוק. אם כך הוא - אזי יש לבדוק את הקשר הסיבתי בין הנכות הנטענת לבין השירות. משנמצא קשר סיבתי, קובעת ועדה רפואית את שיעור הנכות.
חוק הנכים אינו עוסק בבחינת האחריות לקרות האירוע (כמעט) אלא בהתאמת נסיבותיו להגדרות החוק. משום כך כמעט ואין משמעות לאחריות או "אשם" לקרות הנזק (עניין שיש לו חשיבות רבה לצורך דיון בעוולות על פי פקודת הנזיקין, למשל). כמו כן אין צורך להוכיח אחריות ישירה ובלעדית של איש צבא או המערכת הצבאית לאירוע או לנזק (זו הקלה משמעותית מבחינת הבקשה להכרה), ודי בכך שהאירוע אירע תוך ועקב השירות הצבאי.
חוק הנכים > הכרה בנכות ובקיומו של קשר סיבתי

בטרם יחשב אדם כנכה צה"ל עליו לפנות בבקשה לקצין התגמולים. קצין התגמולים יושב באגף השיקום שבמשרד הביטחון, ביחידה לתביעות וקביעת זכאות, ותפקידו לקבוע האם המבקש יוכר כנכה צה"ל. במקרה שבו קצין התגמולים אישר את הבקשה ממשיך המבקש הלאה במסלול להכרתו כמתואר להלן. כמו כן, במקרה שהבקשה נוגעת להחמרת נכות קיימת, תוך ועקב השירות צבאי, קובע קצין התגמולים את שיעור החמרת נכותו של המבקש אותה יש לזקוף על חשבון שירותו הצבאי. קצין התגמולים קובע, בעיקר, אם ישנו קשר סיבתי בין הפגיעה שאירעה למבקש ובין שירותו הצבאי ובהתאם לכך מחליט האם יש לקבל או לדחות את הבקשה.
קצין התגמולים הוא היחיד אשר רשאי להחליט בדבר הכרה בנכותו של .
ההכרה כנכה על ידי קצין התגמולים היא תנאי בסיסי לדיון בכל תביעת זכות של אדם. גם אם אין אותו אדם מבקש תגמול אלא טובת הנאה אחרת, עליו להיות מוכר ראשית כנכה לפי החוק.
סעיף 31 לחוק הנכים קובע כי קצין התגמולים ידון ויפסוק בכל בקשה בהקדם ככל האפשר. בתקנה 1 לתקנות הנכים (תגמולים ושיקום) (הליכים בפני קצין תגמולים), תשנ"ה-1995, נקבע שעל קצין התגמולים להחליט בבקשתו של מבקש תוך תשעה חודשים מיום שמסר לידיו את כל המסמכים לדרישתו או התייצב לבדיקות כנדרש.
לפי סעיף 31(ב) על קצין התגמולים להודיע לנכה את החלטתו מיד בדואר רשום. תקנה 2 לתקנות הנכים (תגמולים ושיקום) (הליכים בפני קצין תגמולים), תשנ"ה-1995, על קצין התגמולים למסור החלטתו לנכה תוך 14 יום מיום ההחלטה.
אם החליט קצין התגמולים לדחות את תביעתו של מבקש כי אז עליו להודיעו על כך ולנמק את החלטתו. כמו כן עליו לצרף להחלטתו את חוות הדעת הרפואית או את פרוטוקול הוועדה הרפואית עליהן הסתמך בהחלטתו (אלא אם כן החליט יושב ראש הוועדה הרפואית שלא לחשוף את הפרוטוקול, ואז עליו לרשום בהחלטתו את הטעמים לכך ולהתיר לעורך דין/רופא מטעם הנבדק לעיין בהם). חובת ההנמקה של ההחלטה לדחיית בקשתו של מבקש היא חובה חוקית מפורשת שעל קצין התגמולים לעמוד בה (להבדיל מוועדה רפואית עליה אין חובה חקוקה לנמק החלטתה). דרישה זו מקצין התגמולים מחויבת המציאות כדי למנוע חשש לשרירות לב מצדו של קצין התגמולים ועל מנת לאפשר לוועדת הערעורים להעביר תחת ביקורתה את החלטתו. קצין התגמולים וועדות רפואיות נוהגים ליתן נימוקים קצרים ביותר. במקרה של דחיית הבקשה מצורפת להחלטה חוות דעת רפואית המבהירה את ההחלטה.
בהחלטת קצין התגמולים תצוין זכותו של המבקש לערער על ההחלטה, המועד לערעור וכתובת הוועדה אליה עליו להפנות ערעורו. לעיתים כרוכה שאלת ההכרה בנכותו של מבקש בשאלות רפואיות שאין קצין התגמולים יכול לענות עליהן בעצמו (שכן מדובר בגוף מנהלי/משפטי). במקרה כזה יכול קצין התגמולים לפנות למומחה רפואי חיצוני שייעץ לו בעניין זה.
כמו כן מאפשר חוק הנכים לקצין התגמולים לפנות לוועדה רפואית אשר תחווה דעתה באשר לקשר הסיבתי בין הפגיעה לבין השירות הצבאי. על פי החוק הוועדה היא גוף מייעץ ותפקידה מתמצה בזאת. עם זאת, כפי שנאמר לעיל, ההחלטה היא של קצין התגמולים ושלו בלבד.
חוק הנכים > רפורמת נפש אחת

המקרה של איציק סעידיאן שאירע בשנת 2021 היה האירוע שהוביל לאישורה הסופי של רפורמה. מטרתה העיקרית היא להטיב את זכויותיהם של נכי צה"ל ולעגן בחוק זכאיות שונות בנוגע לתחום הרכב והדיור. ברפורמה הוסדרו מספר נושאים מהותיים כמו ביטול מבחן ההכנסה, הרחבת הטיפול בנפגעי פוסט טראומה ובני משפחותיהם, והגדלת כוח האדם ושיפור המענה והתיאום מול נפגעי צה"ל.
חוק הנכים > ועדת גורן

ועדת גורן התכנסה בשנת 2009, הוועדה דנה במספר נושאים: אמות המידה להכרה בזכאות, זכאותם של הנמנים עם הגופים השונים לקבלת סיוע מאגפי השיקום, הבחנה לפי סיבת הנכות: חבלה או מחלה, הבחנה בין שירות חובה ושירות מילואים פעיל, לבין שירות בקבע, אמות המידה לזכאות לרכב רפואי ולרכב מדינה, האפשרות להרחיב את התנאים אשר בהתקיימם יהיה ניתן לשלם לנכים חדשים בעלי נכות בשיעור 20%–,29% מענק חד פעמי במקום תגמולים והטבות אחרות, אמות המידה להכרה בזכאות של חיילים בשירות חובה אשר נחבלו בעת חופשתם, זכאות לקבלת תגמולים של אלמנת נכה שנפטר שלא עקב נכותו. החלטת הוועדה הייתה כי חיילים בשירות חובה ובשירות מילואים פעיל שנחבלו במהלך שירותם, יוכרו כנכי צה"ל וכחללי צה"ל אם הפגיעה אירעה עקב השירות, אף אם אין לנסיבות הפגיעה מאפיינים ייחודיים של השירות הצבאי או הביטחוני. חיילים בשירות חובה ובשירות מילואים פעיל, אשר חלו בזמן שירותם, וחיילים בשירות קבע אשר נחבלו במהלך שירותם, יידרשו לעמוד – מלבד התנאים הקבועים היום בדין – בתנאי נוסף, כאמור, של "ייחודיות ומיוחדות" השירות. חיילים בשירות קבע אשר חלו במהלך שירותם לא יוכרו כנכי צה"ל או כנספי צה"ל.
חוק הנכים > קביעת דרגת הנכות

קביעת דרגת הנכות נעה בין 0% - 100% ונקבעת על ידי ועדה רפואית של אגף השיקום במשרד הביטחון ועליה ניתן לערער בעת הצורך. דרגת הנכות נקבעת לפי תקנות הנכים (מבחנים לקביעת דרגת נכות), תש"ל-1969. תקנות אלו הותקנו מכוחו של סעיף 10 לחוק הנכים העוסק בקביעת דרגת נכות. לתקנות אלו ישנה תוספת מפורטת הכוללת את המבחנים השונים המאפשרים קביעת דרגת נכות.
התוספת לתקנות כוללת את הפגימות, המבחנים והמידות לקביעת דרגת הנכות. התוספת כוללת 90 סעיפים המתארים פגימות (חבלות ומחלות) שונות, כאשר כל סעיף כולל מספר מבחנים הקובעים אחוזי נכות לפי חומרת הפגימה תוך התחשבות במשתנים נוספים, כגון משך הפגימה והשפעתה על תפקודו של הנכה.
אגף השיקום במשרד הביטחון

הגוף הרשמי המטפל בנכי צה"ל הוא אגף השיקום במשרד הביטחון, שפיתח מערכת ענפה של שירותים, בנוסף לטיפול הרפואי. זאת עקב המספר הרב של הנפגעים, והמצב הביטחוני המיוחד בו שרויה המדינה עד היום, כמו גם הרצון להעניק לנפגע את המיטב שניתן לתת.
נכון לשנת 2021, האגף מטפל בכ-111,000 נפגעים הנחלקים לשני סוגים:
כ-56,979 בעלי דרגת נכות של 20 אחוזים ומעלה הזכאים לקצבה חודשית והטבות על פי חוק הנכים, התקנות על פיו והוראות אגף השיקום, וכן מטופלים על ידי אגף השיקום.
כ-54,413 בעלי דרת נכות של 19-0 אחוזים המטופלים בקופת חולים במימון אגף השיקום.
בבדיקת הוועדה לבחינת תקציב הביטחון שפורסמה בשנת 2022 תקציב אגף השיקום עמד על 4.6 מיליארד ₪. התקציב עלה באופן ניכר בעקבות רפורמת נפש אחת. סכומים אלה משמשים לתשלום תגמולים והטבות שונות כגון מימון תרופות וטיפולים רפואיים לנכים, מימון רכב לנכים קשים, מימון מטפלים צמודים, מימון מענקי דיור לנכים ומשפחות שכולות, מימון שיקום מקצועי ועוד הטבות הקבועות בהוראות אגף נכים ואגף משפחות שכולות.
ארגון נכי צה"ל

את הנכים בעלי נכות מ-20% ומעלה מייצג ארגון נכי צה"ל, שהוא התאגדות של נכי צה"ל עצמם והוא מסייע לחבריו בשיקום ובעמידה על זכויותיהם. בין היתר הארגון פועל מול אגף השיקום להגנה על זכויות נכי צה"ל. הארגון מפעיל מרכזי שיקום וחברה הנקראים בית הלוחם המהווים מרכזי ספורט, שיקום וחברה לנכים ובני משפחותיהם.
בישראל פועלים ארבעה בתי לוחם, בירושלים, בתל אביב, בחיפה ובבאר שבע.
הארגון מאגד את מרבית נכי צה"ל, המשלמים לו דמי חבר חודשיים, וחבריו בוחרים את ההנהלה מדי חמש שנים בבחירות הנערכות בסניפי הארגון ברחבי הארץ. מאחר שמדובר בעמותה גדולה הכוללת אלפי חברים נערכות הבחירות בחמישה מחוזות הארגון, ובכ-50 קלפיות ברחבי הארץ. רק לחברי הארגון זכות להצביע בבחירות אלה.
קיימים גופים נוספים המייצגים את נכי צה"ל השונים, אך הם אינם בעלי מעמד מיוחד.
נכי צה"ל בחברה הישראלית

מעמדם של נכי צה"ל שונה ממעמדם של נכים אחרים, ולו רק בשל העובדה כי פגיעתם נגרמה עקב השירות למען ביטחון המדינה. בכך מכירה המדינה כי לה חוב מוסרי כלפי מי שבריאותם נפגעה למען ההגנה עליה. תפיסה זו התגבשה עוד לפני קום מדינת ישראל ונדונה בוועדות של הסוכנות היהודית בדצמבר 1947. עם הקמת המוסדות הרשמיים התמסדה הפעילות למען נפגעי הקרבות, מעמדם נקבע בחוק ולצורך הטיפול בהם הוקם אגף מיוחד במשרד הביטחון - אגף השיקום. במהלך השנים הורחבה הגדרת הזכאות, ונוספו לה גם נפגעים של קהילת המודיעין, משטרת ישראל, שירות בתי הסוהר ומשמר הכנסת, וכן נכי המחתרות מלפני קום המדינה.
כאשר הציג ראש ממשלת ישראל, דוד בן-גוריון את חוק הנכים אמר:
הצעת חוק נוספת בחתימת דוד בן-גוריון מיום 14 במרץ 1950 תיקנה את חוק הנכים והוסיפה לחוק חיילים אשר מחלתם הוחמרה עקב השירות.
על משמעותו של חוק הנכים עמד גם נשיא בית המשפט העליון, אהרן ברק, בפסק דינו:
פועלם של נכי צה"ל ותרומתם לביטחון המדינה נישאים על נס באירועים לאומיים, ונציגיהם זוכים למקומות של כבוד באירועים רשמיים. נכי צה"ל זוכים, מלבד ההטבות המוגדרות בחוק, גם למספר הטבות בשירותים ציבוריים, כמו הנחות בארנונה, פטורים שונים ממסים, כרטיסים מוזלים ברכבת ישראל, ועוד.
בשנת 2014 אישרה ממשלת ישראל כי יתקיים יום ההוקרה לפצועי מערכות ישראל מדי שנה בי"ז בכסלו.
הזדקנות בצל הנכות

במחקר שערך מכון מאיירס-ג'וינט-ברוקדייל בשנת 2017, נבחנו הבדלים במצבם של נכי צה"ל לפי קבוצות גיל וסוגי פגיעה בתחומי הבריאות, הרווחה, התעסוקה, הפנאי והקשרים החברתיים. מאחר שהספרות והמחקר מדווחים על הזדקנות מוקדמת בקרב בעלי מוגבלות היה עניין לבחון גם את קצב ההזדקנות של נכי צה"ל בהשוואה לאוכלוסייה הכללית.
במחקר נמצא כי שילוב בין המצב הבריאותי הירוד של נכי צה"ל בהשוואה לאוכלוסייה הכללית לבין הנטייה לגידול בשכיחות המחלות עם הגיל מביא לתוצאה שלנכי צה"ל יש כבר בגיל צעיר מאפיינים בריאותיים של מבוגרים יותר באוכלוסייה הכללית.
עוד נמצא כי נכי צה"ל מעשנים פחות ומקיימים פעילות גופנית בשיעור דומה לזה של כלל האוכלוסייה. ייתכן כי מצבם הטוב יחסית של נכי צה"ל בתחום זה נובע מקיומם של שירותים ייחודיים, מותאמים ונגישים בעבורם. אחד השירותים האלה הוא "בית הלוחם": 23% מנכי צה"ל מבקרים בו, והשיעור עולה עם העלייה בגיל או בחומרת הנכות.
עוד נמצא במחקר כי בתחזית לשנת 2020 להיקף ולהרכב הגילי של אוכלוסיית נכי צה"ל שלהם 20% נכות ומעלה, היקף האוכלוסייה באמצע השנה צפוי להיות כ-25,100 איש לעומת 27,300 במועד הפרסום, שנת 2017. על-פי תוצאות התחזית, אוכלוסיית נכי צה"ל הולכת ומזדקנת בקצב מהיר. חלקם של בני ה-65 + בקרב נכי צה"ל עומד בשנת 2017 על 21% וצפוי לעמוד על 38% בשנת 2020. מן המחקר עולה שכדי לקדם את מצבם של נכי צה"ל בגיל המבוגר ולאור הגידול הצפוי בחלקם של בני 65 + מכלל נכי צה"ל, יש צורך מיוחד בחיזוק הפעילות החברתית ופעילות פנאי, בהתייחסות מיוחדת לנכים הגרים לבד המתאפיינים בהיעדר רשת תמיכה משפחתית וכן בהתייחסות לצרכים בתחום ניהול משק הבית.
לקריאה נוספת

מיכל שמואלי־חזון, דליה בדש־שץ, מסע אל הניצחון: סיפורם של 21 ספורטאים פצועי צה"ל, הוצאת מודן ומשרד הביטחון – ההוצאה לאור, 2017.
רינת גולד גזית, זכויות נכי צה"ל, הוצאת בורסי, 2019.
הערות שוליים

↑  אלדד פלד, תביעת קצין התגמולים להכרה בנכות צה"ל, באתר דין – עורכי דין ומידע משפטי בישראל. ‏אפריל 2020
↑  דברי הכנסת 2 (תש"ט) 1572
↑  רע"א 7678/98 קצין התגמולים נ' דוקטורי
↑  נועם דביר, לראשונה: יום הוקרה לפצועי צה"ל ונפגעי האיבה, באתר ynet, 9 בדצמבר 2014
↑  ג'ני ברודסקי, ד"ר יצחק שנור, ענת זיו, הזדקנות בקרב נכי צה"ל והשלכותיה על הצורך בשירותים, באתר מכון מאיירס-ג'וינט-ברוקדייל, ‏2017
קינגסלי קומאן

קינגסלי קומאן (בצרפתית: Kingsley Coman; נולד ב-13 ביוני 1996 בפריז) הוא כדורגלן צרפתי המשחק בעמדת הקיצוני בבאיירן מינכן ובנבחרת צרפת.
קריירת מועדונים

קומאן גדל במחלקת הנוער של פריז סן-ז׳רמן.
הוא זכה בשנת 2012 ובשנת 2013 בתואר השחקן הצעיר עד גיל 19 הטוב בעולם. ביוני 2014 חתם קומאן ביובנטוס לחמש שנים, לאחר תחרות בין המועדונים ארסנל, ליברפול וניוקאסל. קומאן שיחק את משחק הבכורה שלו במשחק החוץ של יובנטוס במגרשה של קייבו ורונה. יובנטוס ניצחה 0–1 וקומאן הוכתר כשחקן המצטיין של המשחק. שער הבכורה של קומאן במדי יובנטוס הגיע במשחק הגביע האיטלקי של יובנטוס נגד הלאס ורונה, כאשר נכנס כמחליף בניצחון 1–6 במחצית השנייה, מספר דקות לאחר שנכנס למשחק.
ב-30 באוגוסט 2015 הושאל קומאן לשנתיים לבאיירן מינכן הגרמנית תמורת 7 מיליון אירו, עם אופציה לרכישה בתום השנתיים בסכום של 21 מיליון אירו. קומאן שיחק את משחק הבכורה שלו במדי באיירן מינכן במשחק הבית מול אאוגסבורג, קומאן עלה מהספסל עשר דקות לאחר פתיחת המחצית השנייה. בסיום המשחק ניצחה באיירן מינכן 2–1. שער הבכורה של קומאן במדי באיירן מינכן הגיע במשחק הראשון בו פתח במשחק החוץ של באיירן נגד דרמשטאדט 98. ב-16 במרץ 2016 רשם קומאן שער ובישול בשמינית גמר ליגת האלופות נגד יובנטוס, הקבוצה שממנה הושאל. באיירן מינכן פיגרה 0–2 באליאנץ ארנה לאחר תיקו 2–2 במשחק הראשון, והצליחה להשוות ל־2–2 ולהגיע להארכה. בתום המשחק באיירן מינכן ניצחה 2–4 לאחר שקומאן בישל שער לטיאגו אלקנטרה והבקיע את השער הרביעי בעצמו לאחר מבצע סולו. באיירן מינכן וקומאן הודחו מליגת האלופות בתום עונה זו בחצי הגמר על ידי אתלטיקו מדריד, אך זכו בדאבל מקומי.
באפריל 2017 הודיעה באיירן מינכן על מימוש האופציה על קומאן, ורכישתו מיובנטוס תמורת 21 מיליון אירו.
ב-23 באוגוסט 2020 נגח את שער הניצחון בגמר ליגת האלופות במשחק של באיירן מינכן נגד פריז סן-ז'רמן והביא לניצחונה של באיירן מינכן בתוצאה 0–1.
קריירה בינלאומית

קומאן שיחק בכל הנבחרות הצעירות של צרפת, ובנבחרת צרפת בכדורגל עד גיל 21 ערך קומאן תשע הופעות, בהן הבקיע שני שערים. בנובמבר 2015 ערך קומאן את הופעת הבכורה בנבחרת צרפת במשחק ידידות מול נבחרת גרמניה, בו החליף את אנתוני מרסיאל. משחק זה התפרסם בכך שמחוץ לאצטדיון סן דני בו שוחק, נערכו חלק מפיגועי נובמבר 2015 בפריז. במרץ 2016 הבקיע קומאן את שער הבכורה במדים הלאומיים, בניצחון 2–4 על נבחרת רוסיה.
קומאן זומן לסגל צרפת ליורו 2016, ואף הגיע איתה לשלב הגמר, בו הפסידה לנבחרת פורטוגל בתוצאה 1–0.
נכלל בסגל נבחרת צרפת בטורניר מונדיאל 2022.
נכלל בסגל נבחרת צרפת לטורניר יורו 2024.
סטטיסטיקות קריירה

נכון ל-31 באוגוסט 2019
| מועדון | עונה | ליגה | ליגה> הופעות | ליגה> שערים | גביע1> הופעות | גביע1> שערים | אירופה> הופעות | אירופה> שערים | אחר2> הופעות | אחר2> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- |
| פריז סן-ז'רמן | 2012/2013 | הליגה הצרפתית | 1 | 0 | 0 | 0 | 0 | 0 | — | — | 1 | 0 |
| פריז סן-ז'רמן | 2013/2014 | הליגה הצרפתית | 2 | 0 | 0 | 0 | 0 | 0 | 1 | 0 | 3 | 0 |
| פריז סן-ז'רמן | סה"כ | סה"כ | 3 | 0 | 0 | 0 | 0 | 0 | 1 | 0 | 4 | 0 |
| יובנטוס | 2014/2015 | סרייה א' | 14 | 0 | 4 | 1 | 2 | 0 | — | — | 20 | 1 |
| יובנטוס | 2015/2016 | סרייה א' | 1 | 0 | 0 | 0 | 0 | 0 | 1 | 0 | 2 | 0 |
| יובנטוס | סה"כ | סה"כ | 15 | 0 | 4 | 1 | 2 | 0 | 1 | 0 | 22 | 1 |
| באיירן מינכן | 2015/2016 | בונדסליגה | 23 | 4 | 4 | 0 | 8 | 2 | 0 | 0 | 35 | 6 |
| באיירן מינכן | 2016/2017 | בונדסליגה | 19 | 2 | 3 | 0 | 2 | 0 | 1 | 0 | 25 | 2 |
| באיירן מינכן | 2017/2018 | בונדסליגה | 21 | 3 | 6 | 3 | 5 | 1 | 1 | 0 | 33 | 7 |
| באיירן מינכן | 2018/2019 | בונדסליגה | 21 | 6 | 5 | 2 | 3 | 1 | 1 | 1 | 30 | 10 |
| באיירן מינכן | 2019/2020 | בונדסליגה | 3 | 1 | 1 | 1 | 0 | 0 | 1 | 0 | 5 | 2 |
| באיירן מינכן | סה"כ | סה"כ | 87 | 16 | 19 | 6 | 18 | 4 | 4 | 1 | 128 | 27 |
| סה"כ בקריירה | סה"כ בקריירה | סה"כ בקריירה | 105 | 16 | 23 | 7 | 20 | 4 | 6 | 1 | 154 | 28 |
1 כולל הגביע הצרפתי והגביע האיטלקי
2 כולל גביע האלופות, הסופר קאפ הצרפתי והסופר קאפ הגרמני
סטטיסטיקות קריירה > נבחרת לאומית

נכון ל-7 בספטמבר 2019
| צרפת> שנה | צרפת> הופעות | צרפת> שערים |
| --- | --- | --- |
| 2015 | 2 | 0 |
| 2016 | 9 | 1 |
| 2017 | 4 | 0 |
| 2019 | 3 | 2 |
| סה"כ | 18 | 3 |
תארים

אליפות צרפת (2): 2012/2013, 2013/2014
הגביע הצרפתי: 2013/2014
הסופר קאפ הצרפתי: 2013
אליפות הסרייה א' (2): 2014/2015, 2015/2016
הגביע האיטלקי: 2014/2015
הסופר קאפ האיטלקי: 2015/2016
אליפות גרמניה (8): 2015/2016, 2016/2017, 2017/2018, 2018/2019, 2019/2020, 2020/2021, 2021/2022, 2022/2023
הגביע הגרמני (3): 2015/2016, 2018/2019, 2019/2020
הסופר קאפ הגרמני (6): 2016, 2017, 2018, 2020, 2021, 2022
ליגת האלופות: 2019/2020
הסופר קאפ האירופי: 2020
גביע העולם למועדונים: 2020
הערות שוליים

↑  Squad Announcement בחשבון הטוויטר הרשמי של נבחרת צרפת, 9 בנובמבר 2022 (באנגלית)
↑  סגל הנבחרת בחשבון הטוויטר הרשמי של נבחרת צרפת, 16 במאי 2024 (בצרפתית)
| נבחרת צרפת – יורו 2016 (מקום שני) |
| --- | --- | --- |
|  1 לוריס •  2 ז'אלה •  3 אברה •  4 ראמי •  5 קאנטה •  6 קבאי •  7 גריזמן •  8 פאייה •  9 ז'ירו •  10 ז'יניאק •   11 מרסיאל •  12 שניידרלין • 13 מנגאלה •  14 מטווידי • 15 פוגבה • 16 מנדנדה • 17 דין • 18 סיסוקו • 19 סאניה • 20 קומאן • 21 קוסיילני • 22 אומטיטי • 23 קוסטיל • מאמן: דשאן |  1 לוריס •  2 ז'אלה •  3 אברה •  4 ראמי •  5 קאנטה •  6 קבאי •  7 גריזמן •  8 פאייה •  9 ז'ירו •  10 ז'יניאק •   11 מרסיאל •  12 שניידרלין • 13 מנגאלה •  14 מטווידי • 15 פוגבה • 16 מנדנדה • 17 דין • 18 סיסוקו • 19 סאניה • 20 קומאן • 21 קוסיילני • 22 אומטיטי • 23 קוסטיל • מאמן: דשאן | צרפת |
| נבחרת צרפת – יורו 2020 |
| --- | --- | --- |
|  1 לוריס •  2 פבאר •  3 קימפמבה •  4 וראן •  5 לאנגלה •  6 פוגבה •  7 גריזמן •  8 למאר •  9 ז'ירו •  10 אמבפה •   11 דמבלה •  12 טוליסו • 13 קאנטה •  14 רביו • 15 זומה • 16 מנדנדה • 17 סיסוקו • 18 דין • 19 בנזמה • 20 קומאן • 21 הרננדס • 22 בן ידר • 23 מניאן • 24 דובואה • 25 קונדה • 26 תוראם • מאמן: דשאן |  1 לוריס •  2 פבאר •  3 קימפמבה •  4 וראן •  5 לאנגלה •  6 פוגבה •  7 גריזמן •  8 למאר •  9 ז'ירו •  10 אמבפה •   11 דמבלה •  12 טוליסו • 13 קאנטה •  14 רביו • 15 זומה • 16 מנדנדה • 17 סיסוקו • 18 דין • 19 בנזמה • 20 קומאן • 21 הרננדס • 22 בן ידר • 23 מניאן • 24 דובואה • 25 קונדה • 26 תוראם • מאמן: דשאן | צרפת |
| נבחרת צרפת – מונדיאל 2022 (מקום שני) |
| --- | --- | --- |
|  1 לוריס •  2 פבאר •  3 דיסאסי •  4 וראן •  5 קונדה •  6 גנדוזי •  7 גריזמן •  8 צ'ואמני •  9 ז'ירו •  10 אמבפה •   11 דמבלה •  12 קולו מואני • 13 פופאנה •  14 רביו • 15 ורטו • 16 מנדנדה • 17 סאליבה • 18 אופאמקאנו • 19 בנזמה • 20 קומאן • 21 ל. הרננדס • 22 ת. הרננדס • 23 אראולה • 24 קונטה • 25 קמבינגה • 26 תוראם • מאמן: דשאן |  1 לוריס •  2 פבאר •  3 דיסאסי •  4 וראן •  5 קונדה •  6 גנדוזי •  7 גריזמן •  8 צ'ואמני •  9 ז'ירו •  10 אמבפה •   11 דמבלה •  12 קולו מואני • 13 פופאנה •  14 רביו • 15 ורטו • 16 מנדנדה • 17 סאליבה • 18 אופאמקאנו • 19 בנזמה • 20 קומאן • 21 ל. הרננדס • 22 ת. הרננדס • 23 אראולה • 24 קונטה • 25 קמבינגה • 26 תוראם • מאמן: דשאן | צרפת |
| נבחרת צרפת – יורו 2024 |
| --- | --- | --- |
|  1 סמבה •  2 פבאר •  3 קלאוס •  4 אופאמקאנו •  5 קונדה •  6 קמבינגה •  7 גריזמן •  8 צ'ואמני •  9 ז'ירו •  10 אמבפה •   11 דמבלה •  12 קולו מואני • 13 קאנטה •  14 רביו • 15 תוראם • 16 מניאן • 17 סאליבה • 18 זאיר-אמרי • 19 פופאנה • 20 קומאן • 21 מנדי • 22 הרננדס • 23 אראולה • 24 קונטה • 25 ברקולה • מאמן: דשאן |  1 סמבה •  2 פבאר •  3 קלאוס •  4 אופאמקאנו •  5 קונדה •  6 קמבינגה •  7 גריזמן •  8 צ'ואמני •  9 ז'ירו •  10 אמבפה •   11 דמבלה •  12 קולו מואני • 13 קאנטה •  14 רביו • 15 תוראם • 16 מניאן • 17 סאליבה • 18 זאיר-אמרי • 19 פופאנה • 20 קומאן • 21 מנדי • 22 הרננדס • 23 אראולה • 24 קונטה • 25 ברקולה • מאמן: דשאן | צרפת |
| --- | --- |
בקרת זהויות :  GND: 1228231796  VIAF: 5464161514251270750006   WorldCat (עם VIAF): 5464161514251270750006
ג'ון ג'מפר

| --- | --- |

 לידה:  1985 (בן 40 בערך) ליטל רוק, ארצות הברית 
 מקום לימודים:  אוניברסיטת שיקגו  אוניברסיטת קיימברידג'  אוניברסיטת ואנדרבילט 
 מנחה לדוקטורט:  Tobin R. Sosnick, Karl Freed 
 מוסדות:  DeepMind (אוקטובר 2017) 
 פרסים והוקרה:  פרס נובל לכימיה (2024)  Clarivate Citation Laureates (2024)  פרס קרן גיירדנר הבינלאומי (2023)  פרס חזית הידע של קרן BBVA (2023)  פרס פריצת דרך במדעי החיים (2023)  פרס אלברט לסקר למחקר רפואי בסיסי (2023)  VinFuture Prize (2022)  פרס ויילי (2022)  Nature's 10 (2021) 
 
ג'ון מייקל ג'מפר (נולד ב-1985) הוא כימאי ומדען מחשבים אמריקאי. הוא מכהן כמנהל ב-DeepMind. ג'מפר ועמיתיו יצרו את AlphaFold, מודל בינה מלאכותית לניבוי מבנה חלבון (אנ') מרצף חומצות האמינו שלהם בדיוק גבוה. ג'מפר הצהיר שצוות AlphaFold מתכנן לפרסם 100 מיליון מבני חלבון.
כתב העת המדעי Nature הכתיר את ג'מפר כאחד מעשרת "האנשים החשובים" במדע בשנת 2021. ג'מפר ודמיס הסביס זכו במחצית מפרס נובל לכימיה לשנת 2024 על התחזיות שלהם לגבי מבני חלבון.
השכלה

ג'מפר קיבל תואר ראשון במדעים עם מגמות בפיזיקה ומתמטיקה מאוניברסיטת ואנדרבילט ב-2007, תואר שני בפילוסופיה בפיזיקה תאורטית של חומר מעובה באוניברסיטת קיימברידג' ב-2010, תואר שני במדעי הרוח ב-2010. כימיה תאורטית מאוניברסיטת שיקגו בשנת 2012, ודוקטור לפילוסופיה בכימיה תאורטית מאוניברסיטת שיקגו בשנת 2017.
קריירה

ג'מפר חוקר אלגוריתמים לחיזוי מבנה חלבון.
קריירה > AlphaFold

AlphaFold הוא אלגוריתם למידה עמוקה שפותח על ידי ג'מפר וצוותו ב-DeepMind, מעבדת מחקר שנרכשה על ידי חברת האם של גוגל, אלפאבית. זוהי תוכנית בינה מלאכותית המבצעת חיזוי מבנה החלבון.
קריירה > פרסים והצטיינות

בנובמבר 2020, AlphaFold נבחרה לזוכה בתחרות ה-14 ה-CASP. תחרות בינלאומית זו מודדת אלגוריתמים כדי לקבוע איזה מהם יכול לחזות בצורה הטובה ביותר את המבנה התלת-ממדי של חלבונים. AlphaFold זכתה בתחרות, תוך ביצוע ביצועים טובים יותר מאלגוריתמים אחרים שקיבלו ציון של מעל 90 עבור כשני שלישים מהחלבונים במבחן המרחק הגלובלי (GDT) (אנ') של CASP, מבחן המודד את המידה שבה תוכנית חישובית חזויה דומה למבנה שנקבע בניסוי המעבדה. 100 הוא התאמה מלאה, בתוך המרחק המשמש לחישוב GDT.
בשנת 2021, זכה ג'מפר בפרס BBVA Foundation Frontiers of Knowledge (אנ') בקטגוריית "ביולוגיה וביורפואה". בשנת 2022 קיבל ג'מפר את פרס ווילי (אנ') במדעי הביו-רפואה ובשנת 2023 את פרס פריצת דרך במדעי החיים על פיתוח AlphaFold, החוזה במדויק את מבנה החלבון. בשנת 2023 הוענק לו פרס קנדה גיירדנר הבינלאומי ופרס אלברט לסקר למחקר רפואי בסיסי.
בשנת 2024, ג'מפר ודמיס הסביס קבלו מחצית מפרס נובל לכימיה על מחקריהם, ואת החצי השני קיבל דייוויד בייקר עבור עיצוב חלבון (אנ') חישובי.
התרבות המילאצ'אשית

כלים של התרבות המילאצ'אשית מפיליקודי
התרבות המילאצ'אשית היא תרבות ארכאולוגית שהתקיימה באיים האיאוליים, למעט וולקנו, בתקופת הברונזה התיכונה (לערך בשנים 1500-1300 לפנה"ס), ונקראת על שם אתר בפנראה שנבחר לייצג תרבות זאת.
יישובי התרבות המילאצ'אשית נחרבו או ננטשו תוך זמן קצר בסביבות שנת 1270 לפנה"ס.
כלי חרס

כלי החרס של התרבות המילאצ'אשית כוללים פיתסות (אנ') מחוברים לקרקע שהגיעו עד לגודל של 500 ליטר, שחלק שימשו לאחסון מזון וחלקם לקבורה. כלים ייחודיים לתרבות המילאצ'אשית כוללים גביעים עם רגל ארוכה שיכולה להגיע עד לגובה של מטר. כן נמצאו בתוארי התרבות קערות נמוכות עם חור במרכזן שמשערים ששימשו לסינון. קנקני המשקה מעוטרים בצורות הנדסיות.
מתכות

ממצאי מתכת של התרבות המילאצ'אשית הם נדירים, אך נמצאו תבניות יציקה, העידים על יציקה מקומית. כן נמצא בסלינה חרב מברונזה.
הערות שוליים

↑  Luigi Bernabò Brea, Sicily Before the Greeks, Praeger, 1957, page 140